ع المحطه

ع المحطه اغنيه مصريه الفها احمد فؤاد نجم و غناها الشيخ امام

250px|left|احمد فؤاد نجم

 كلمات 
ع المحطه ع المحطه

و اللى شفته انا ع المحطه

طلعت الخفه أم شنطه

سلم الأتوبيس بنطه

حتة ملعب و الأكاده

ف القوام و الحسن دى بطه

هيا خشت درجه أولا

و الكراسى بقت منطه

سابو تانيه و غلب تانيه

و القطيع علا أولا خطا

اللى يهبش ف الجونله فى الجونله

و اللى يعلا و اللى يوطا

بص واحد م اللى هما

دمهم فلفل و شطه

شاف صنايعى ف البريمو

قال له خش هناك يا أوسطا

تانيه انسب للى زيك

دى الحقيقه بلاش مغالطه

الاوسطا قال له يا عم روق

الاوسطا قال له يا حاج روق

دى الحياه تحب المباسطه

و انتا شايف مش مغمض

حاجه ملبن حاجه قشطه

وللا يعنى الكون هيخرب

لو فقير يلهط له لهطه

يلهط له لهطه .. يلهط له لهطه
مصادر

تصنيف:احمد فؤاد نجم
تصنيف:الشيخ امام
تصنيف:اغانى باللغه المصريه
تصنيف:كلمات اغانى